Detroit Pistons
Detroit Pistons — NBA Sharqiy konferensiyasining markaziy divizionidagi professional basketbol jamoasi. 1941-yilda Indiana shtatining Fort Ueyn shahrida Fort Ueyn (Zollner) Pistons sifatida tashkil etilgan klub 1948-yilda NBAga qoʻshilishdan oldin Milliy Basketbol Ligasida (NBL) oʻynagan. 1957-yilda jamoa Michigan shtatining Detroit shahriga koʻchib oʻtdi. 2017/18-yilgi mavsumdan boshlab ular uy oʻyinlarini Little Caesars Arenada oʻtkazishdi. Pistons besh marta chempionlikni qoʻlga kiritgan: 2 marta NBL va 3 marta NBAda, oxirgi marta 2004-yilda chempion boʻlgan. Jamoa tarixidagi eng esda qolarli sahifalardan biri „Yomon bolalar davri“ deb ataladi: 1986-yildan 1990-yilgacha boʻlgan davrda jismoniy va tajovuzkor oʻyin uslubi tufayli Pistons NBAda ustunlik qilishdi va ikkita gʻalaba qozonishdi. Muxlislarning yaxshi qoʻllab-quvvatlashiga qaramay, kichik shaharchada katta rentabellikka erishish qiyin edi. 1957-yilda Zollner jamoani Fort Ueyndan 150 km uzoqlikda joylashgan Detroytga koʻchirishga qaror qildi. Detroyt ancha katta shahar edi va oʻn yildan ortiq basketbol klubiga ega emas edi: 1947-yilda NBL vakili Detroyt Jeyms Minneapolisga (hozirgi Los Anjeles Lakers) koʻchib oʻtdi bu vaqtda ABAning Detroit Falcons jamoasi bankrot boʻldi. Detroytga koʻchib oʻtishning sababi, Zollner mahsulotlarining aksariyati ushbu shaharning avtomobil kompaniyalariga yetib kelardi. Jamoa nomi yangi shaharga juda mos kelgani uchun uni oʻzgartirmaslikka qaror qilishdi. Dastlabki toʻrt mavsumda klub uy uchrashuvlarini „Olimpiya“ stadionida (oʻsha paytda Detroyt Red Vingsning uyi) oʻtkazdi. 1950-yillar oxirida jamoa tarkibiga Jin Shue, Dik MakGuayr va NBA tarixida birinchi boʻlib bir mavsumda 2000 dan ortiq ochko toʻplagan Jorj Yardli kabi sportchilar kiritilgan.